# Zuhura

| Zuhura |
| --- |
| Zuhura kama ilivyoonwa na Mariner 10. |
| Jina |
| Asili ya jina | Kar. اَلزُّهَرَة‎ (*az-zuhara*) |
| Majina mengine | Ng'andu Venus (Kng.) |
| Alama |  |
| Tabia za mzunguko |
| Mkaribio | km 107,477,094 au 0.718440 |
| Upeo | km 108,939,114 au 0.728213 |
| Nusujira kuu | km 108,208,927 au 0.723332 |
| Uduaradufu | 0.006772 |
| Kipindi | siku 224.701 miaka 0.615198 |
| Mwinamo | 3.39458° toka njia ya Jua |
| Tabia za maumbile |
| Nusukipenyo | km 6,051.8±1.0 mara 0.9499 ya Dunia |
| Tungamo | kg 4.8675×1024 mara 0.815 ya Dunia |
| Msongamano | g/cm3 5.243 |
| Uvutano wa usoni | m/s2 8.87 |
| Siku ya jua | siku −116.75 (mzunguko wa kinyume) |
| Siku ya nyota | siku −243.0226 (mzunguko wa kinyume) |
| Weupe | 0.76 (Bond)
0.689 (jiometri) |
| Halijoto | K 737 (464°C) |

Zuhura ikionekana kama nyota ya kwanza wakati wa jioni kando ya mwezi.
**Zuhura** au **Ng'andu** ni sayari ya pili katika Mfumo wa Jua. Kati ya sayari zote za Jua ndiyo inayofanana zaidi na Dunia yetu.

## Asili ya jina

Sayari hii ina majina mawili kwa Kiswahili: Zuhura, kwa matamshi mengine pia "Zuhra", ni jina leye asili ya Kiarabu زُهَرَة *zuhara* lenye maana asilia ya "mwenye kung'aa".

Ng'andu ni jina lenye asili ya Kibantu.

## Tabia za sayari

Kwenye anga la usiku inang'aa kushinda nyota zote isipokuwa mwezi. Kutokana na nguvu ya mwanga wake inaonekana mapema kati ya nyota za kwanza zinazoonekana jioni; vilevile huwa inaonekana kama nyota ya mwisho wakati wa pambazuko.

Zuhura ina umbali wa kati ya kilomita milioni 107.5 - 108.9 kutoka Jua. Umbali kutoka Dunia yetu hutegemea na mahali pa Dunia na Zuhura kwenye mizingo yao ya kuzunguka Jua: uko kati ya kilomita milioni 38.3-260.9.

Ukubwa wake na pia kemia yake zinafanana sana na Dunia ikiwa kipenyo chake ni km 12,103.6 kwenye ikweta.

Haina mwezi wowote.

Mwaka wa Zuhura (ambao ni muda wa kutimiza njiamzingo moja wa kuzunguka Dunia) una siku 224.7 za Dunia.

Siku ya Zuhura (ambayo ni muda wa duru moja ya sayari yenyewe) ina siku 243 za Dunia.

Zuhura ni sayari yenye mzunguko kufuatana na mwendo wa saa.

Hali ya hewa ni ya joto sana, kwa wastani sentigredi 500. Hewa yake ni hasa ya kabonidaioksaidi inayosababisha mawingu mengi yanayozuia sura yake isionekane kwa darubini. Kutokana na halijoto kali hakuna maji.

## Utafiti

Warusi na Wamarekani walifaulu kupeleka vipimaanga mbalimbali hadi Zuhura, vingine vilipita na kupima hewa, vingine vilifika kwenye sura ya sayari na kutuma picha za mazingira hadi kuharibika kutokana na joto kali.

Uso wa sayari umefanyiwa utafiti kwa msaada wa rada kutoka vipimaanga Magellan na Pioneer-Venus. Kutokana na matokeo yake ramani ya kwanza ilitokea. Sehemu kubwa ya sayari ni tambarare yenye vilima na mabonde yasiyo marefu. Kutokana na joto kubwa (mnamo 500°C) hakuna maji wala bahari.

Ramani hii ya Zuhura imepatikana kutokana na vipimo vya rada; rangi ya buluu huonyehsa maeneo yaliyo karibu na uwiano wa wastani wa sayari;
Kuna sehemu mbili ambako nyanda za juu zinapanda juu ya uwiano wa kawaida na hizi zilifananishwa na kontinenti za Dunia. Karibu na ikweta ya Zuhura iko sehemu inayoitwa "Aphrodite Terra" yenye ukubwa kama Amerika Kusini. Kwenye upande wa mashariki kuna safu za milima na mabonde makubwa pamoja na volkeno. Sehemu ya pili huitwa "Ishtar Terra" yenye ukubwa sawa na Australia kwenye Dunia. Hapa kuna milima ya Maxwell yenye urefu wa mita 10.800 juu ya uwiano wa wastani.

## Marejeo

## Viungo vya nje

Wikimedia Commons ina media kuhusu:
 Zuhura D. Darling, Encyclopedia of Astrobiology, Astronomy, and Spaceflight
* Venus profile at NASA's Solar System Exploration site
* Missions to Venus Ilihifadhiwa 10 Februari 2015 kwenye Wayback Machine. and Image catalog Ilihifadhiwa 29 Machi 2015 kwenye Wayback Machine. at the National Space Science Data Center
* Soviet Exploration of Venus and Image catalog at Mentallandscape.com
* Venus page at *The Nine Planets*
* Transits of Venus at NASA.gov
* Geody Venus, a search engine for surface features

### Kuhusu ramani za Zuhura

* Map-a-Planet: Venus Ilihifadhiwa 5 Oktoba 2007 kwenye Wayback Machine. by the U.S. Geological Survey
* Gazetteer of Planetary Nomenclature: Venus by the International Astronomical Union
* Venus crater database by the Lunar and Planetary Institute
* Map of Venus Ilihifadhiwa 6 Novemba 2015 kwenye Wayback Machine. by Eötvös Loránd University
* Google Venus 3D, interactive map of the planet

|  |  |
| --- | --- |
|  | Makala hii kuhusu mambo ya sayansi bado ni **mbegu**. Je, unajua kitu kuhusu **Zuhura** kama historia yake au mahusiano yake na mada nyingine? Labda unaona habari katika Wikipedia ya Kiingereza au lugha nyingine zinazofaa kutafsiriwa? Basi unaweza kuisaidia Wikipedia kwa kuihariri na kuongeza habari*.* |